**Către unităţile de învăţământ preuniversitar din judeţul Ilfov**

 În atenţia doamnei/domnului director

**Ref. ÎNTREGIREA NORMEI DIDACTICE** începând cu data de **01.09.2022**

**A. Cadrul juridic**

- Se aplică prevederile art. 4 alin. (1) lit. c), lit. e), alin. (6-7), alin. (20), **art. 24 alin. (1-7)**, art. 26 alin. (11), **art. 28 alin. (1-8), art. 34 alin. (3)** și **art. 56 alin. (2) lit. c)** din *Metodologia – cadru privind mobilitatea personalului didactic de predare din învăţământul preuniversitar în anul şcolar 2022-2023*, aprobată prin OME nr. 5578/10.11.2021, numită în continuare *Metodologie*;

- Se aplică prevederile **Cap. I, alin. (3) lit. d), lit. i)** din *Calendarul mobilităţii personalului didactic de predare din învăţământul preuniversitar pentru anul şcolar 2022-2023*, **Anexa nr.19** la Metodologie.

**B. Cine participă la etapa de întregire a normei didactice**

- în perioada 20 ianuarie – 26 ianuarie 2022 se soluţionează cererile **cadrelor didactice titulare** pentru **întregirea normei didactice prin transfer,** conform prevederilor **art. 4 alin. (1) lit. c)** şi ale **art. 24 alin. (1-7)** din Metodologie;

o ***întregire a normei didactice*** *pentru cadrele didactice* ***titulare*** *în două sau mai multe unităţi de învăţământ ori pe două sau mai multe specializări într-o unitate de învăţământ/specializare, conform specializării/specializărilor de pe diploma/diplomele de studii;*

* în perioada 20 ianuarie – 31 ianuarie 2022 se soluționează cererile cadrelor didactice **angajate pe durata de viabilitate a catedrei** în două sau mai multe unităţi de învăţământ ori pe două sau mai multe specializări**,** conform prevederilor **art. 4 alin. (1) lit. e)** şi ale **art. 28** din Metodologie.

o ***întregirea normei didactice*** *pentru cadrele didactice angajate pe* ***durata de viabilitate a catedrei*** *în două sau mai multe unităţi de învăţământ ori pe două sau mai multe specializări care solicită în scris consiliului/consiliilor de administraţie al/ale unităţii/unităţilor de învăţământ întregirea normei* ***doar pe catedre constituite din ore*** *la disciplina/disciplinele* ***înscrise în decizia de repartizare,*** *conform prevederilor* ***art. 28 alin. (2)*** *din Metodologie.*

**C. Atribuțiile directorului/consiliului de administrație**

*a.* **consiliile de administraţie ale unităţilor de învăţământ au obligaţia** de a analiza posibilitatea de întregire a normei didactice de predare-învăţare-evaluare, în perioada de constituire a posturilor didactice/catedrelor şi de încadrare a personalului didactic titular, **pentru următoarele categorii de personal didactic:**

- **cadrele didactice titulare** în două sau mai multe unităţi de învăţământ ori pe două sau mai multe specializări într-o unitate de învăţământ/specializare, conform specializării/specializărilor de pe diploma/diplomele de studii, ţinând seama de prevederile **art. 263 alin. (1)** din **Legea nr. 1/2011** cu modificările şi completările ulterioare, de prevederile **Metodologiei** şi de prevederile **Centralizatorului**;

- **cadrele didactice angajate pe durata de viabilitate a catedrei** în două sau mai multe unităţi de învăţământ ori pe două sau mai multe specializări, ţinând seama de prevederile **art. 263 alin. (1)** din **Legea nr. 1/2011** cu modificările şi completările ulterioare, de prevederile **Metodologiei** şi de prevederile **Centralizatorului**.

*b.* **directorii** unităţilor de învăţământ **au obligaţia** de **a informa în scris** cadrele didactice **titulare** în două sau mai multe unităţi de învăţământ ori pe două sau mai multe specializări cât şi cadrele didactice **angajate pe durata de viabilitate a catedrei** în două sau mai multe unităţi de învăţământ ori pe două sau mai multe specializări, cu privire la posibilitatea întregirii normei didactice, cu aprobarea consiliului de administraţie al unității.

- În structura catedrelor pentru întregirea normei didactice de predare a **titularilor pot fi incluse cel mult 4 (patru) ore opţionale săptămânal** și, în mod obligatoriu, ore la cel puțin una dintre disciplinele înscrise în documentul de numire/transfer/repartizare.

- Întregirea normei didactice de predare pentru cadrele didactice **angajate pe durata de viabilitate** a postului/catedrei se realizează doar pe catedre constituite din ore la disciplina/disciplinele înscrise în decizia de repartizare.

- Persoana îndreptățită are dreptul de a contesta hotărârea consiliului de administraţie al unităţii de învăţământ, printr-o cerere scrisă, adresată inspectoratului şcolar, în perioada prevăzută în Calendar. Contestaţia se soluţionează conform prevederilor art. 4 alin. (20) din Metodologie.

- În situaţia în care două sau mai multe cadre didactice angajate pe durata de viabilitate a postului/catedrei solicită întregirea normei didactice de predare pe aceeaşi catedră, **departajarea** se realizează conform prevederilor art. 24 alin. (6) din Metodologie.

*c.* **directorii unităţilor de învăţământ înaintează inspectoratului şcolar** lista cadrelor didactice angajate pe durata de viabilitate a postului/catedrei pentru care s-a aprobat întregirea, la care se anexează, în copie, *cererile depuse de cadrele didactice şi documentele* menţionate în cerere, în vederea emiterii deciziilor.

- **Catedrele** pe care se face întregirea prin transfer al titularilor sau întregirea pe durata de viabilitate a postului pentru cadrele didactice angajate pe perioada viabilităţii catedrei, se constituie conform prevederilor Centralizatorului.

**-Catedrele** complete și cele incomplete **solicitate pentru întregirea normei didactice de predare,** pe care nu s-au soluționat întregirile de normă didactică a personalului didactic de predare **titular,** pot fi ocupate **pe perioadă nedeterminată** în etapele ulterioare ale mobilității personalului didactic de predare din învățământul preuniversitar, **numai în condiţiile** în care cadrele didactice **titulare** îndreptățite au refuzat întregirea normei didactice **timp de 2 (doi) ani şcolari consecutivi.**

**D. Condiţii pe care trebuie să le îndeplinească solicitanții**

- La data formulării cererii, solicitantul trebuie să fie **titular** sau **angajat pe perioada viabilităţii catedrei** într-o unitate pe cel puţin două specialităţi sau **titular/angajat pe perioada viabilităţii catedrei** în cel puţin două unităţi şcolare într-o singură specialitate ori în cel puţin două unităţi pe cel puţin două specialităţi;

-Să se poată constitui catedra, începând cu data de **01.09.2022**, într-o singură unitate şcolară sau specializare sau într-un număr mai mic de unităţi şcolare/specializări, în conformitate cu prevederile Metodologiei şi ale Centralizatorului;

-Fracţiunea de normă solicitată pentru întregirea normei didactice trebuie să fie **vacantă**, începând cu data de **01.09.2022**;

-**Titularul** poate solicita întregirea normei prin transfer **numai** în unităţile şcolare pentru care are decizii de titularizare, la data formulării cererii;

-Cadrul didactic **angajat pe perioada viabilităţii catedrei**, poate solicita întregirea normei **doar pe catedre constituite din ore** la disciplina/disciplinele **înscrise în decizia sa de repartizare;**

- În structura catedrelor pentru întregirea normei didactice a titularilor pot fi incluse **cel mult 4 (patru) ore opţionale pe săptămână** și **în mod obligatoriu** ore la cel puțin una dintre disciplinele din actul de numire/transfer/repartizare;

-În structura catedrelor pentru întregirea normei didactice a personalului angajat pe durata viabilităţii catedrei pot fi incluse **cel mult 4 (patru) ore opţionale pe săptămână**;

- Consiliul/consiliile de administraţie al/ale unităţii/unităţilor de învăţământ la care cadrele didactice solicită întregirea **analizează şi aprobă** cererile de întregire a normei didactice prin transfer sau pe durata viabilităţii catedrei, începând cu data de **01.09.2022**.

**E. Ordinea de soluționare a cererilor**

Cererile candidaților se analizează pe baza documentelor anexate şi se aprobă/resping de către consiliul/consiliile de administraţie al/ale unităţii/unităţilor de învăţământ la care cadrele didactice solicită întregirea, în următoarea ordine de prioritate:

1. Soluţionarea cererilor de **întregire** a normei didactice pentru personalul didactic de predare **titular;**

2. Soluţionarea cererilor de **transfer** pentru cadrelor didactice **titulare** prevăzute la **art. 27 alin. (2)** din Metodologie;

3. Soluţionarea cererilor de **întregire** a normei didactice de predare pentru cadrele didactice **angajate pe durata viabilităţii catedrei**.

**F. Calendarul etapei de întregire a normei didactice de predare**

- **18-20 ianuarie 2022** – directorii unităţilor de învăţământ informează în scris cadrele didactice **titulare** și pe cele **angajate pe durata viabilităţii postului** asupra posibilităţii întregirii normei didactice;

- **20-21 ianuarie 2022**, titularul/angajatul pe durata de viabilitate a postului se adresează în scris consiliului/consiliilor de administraţie al/ale unităţii/unităţilor de învăţământ în care solicită întregirea normei didactice prin transfer sau pe durata de viabilitate a catedrei.

(**Dosarul** se întocmeşte conform *Cererilor – tip,* anexe la prezenta adresă);

**-20-21 ianuarie 2022**, consiliul de administraţie al unităţii/unităţilor **analizează** şi **aprobă** cererile de **întregire a normei didactice a titularilor** prin transfer;

**Directorii** unităţilor şcolare comunică titularilor, **acordurile/refuzurile** referitoare la întregirea normei didactice prin transfer;

-**20-27 ianuarie 2022**, consiliul de administraţie al unităţii/unităţilor **analizează** şi **aprobă** cererile de **întregire a normei didactice pentru angajații pe durata viabilității postului/catedrei**;

**Directorii** unităţilor şcolare comunică personalului didactic angajat pe durata viabilității postului, **acordurile/refuzurile** referitoare la întregirea normei didactice;

-**21-25 ianuarie 2022**, directorii comunică la ISJ Ilfov, conform machetei IF\_INTREGIRE\_2022.xlsx propunerile de **întregire a normei didactice a titularilor** prin transfer *(acord/refuz)*, începând cu 01.09.2022;

- **21-25 ianuarie 2022**, **titularii** pot înregistra contestații la Inspectoratul Școlar Județean Ilfov referitor la modul de soluționare a cererilor de **întregire a normei didactice** prin transfer, începând cu 01.09.2022;

- **21-27 ianuarie 2022**, directorii comunică la ISJ Ilfov, conform machetei IF\_INTREGIRE\_2022.xlsx propunerile de **întregire a normei didactice** pentru **candidații angajați pe durata viabilității postului** *(acord/refuz)*, începând cu 01.09.2022;

-**27-28 ianuarie 2022**, candidații angajați pe durata viabilității postului pot înregistra contestații la Inspectoratul Școlar Județean Ilfov referitor la modul de soluționare a cererilor de **întregire a normei didactice**, începând cu 01.09.2022;

- **26 ianuarie 2022,** analizarea contestaţiilor titularilor privind soluţionarea cererilor de **întregire** a normei didactice de predare, în consiliul de administrație al inspectoratului școlar şi stabilirea listei finale a cadrelor didactice titulare pentru care se aprobă întregirea normei didactice de predare;

- **31 ianuarie 2022,** analizarea contestaţiilor personalului didactic angajat pe durata viabilității postului privind soluţionarea cererilor de **întregire** a normei didactice de predare în consiliul de administrație al inspectoratului școlar şi stabilirea listei finale a cadrelor didactice angajate pe durata viabilității postului pentru care se aprobă întregirea normei didactice de predare;

- **21-28 ianuarie – 2022**, organizarea, dacă este cazul, a inspecţiilor speciale la clasă, a probelor practice și a probelor orale de profil, afişarea rezultatelor la sediul ISJ Ilfov şi pe pagina web a inspectoratului şcolar;

- **26 ianuarie 2022**, se afişează **lista finală** cu **acordurile/refuzurile** pentru întregirea normei didactice **a titularilor**;

- **31 ianuarie 2022**, se afişează **lista finală** cu **acordurile/refuzurile** pentru întregirea normei cadrelor didactice **angajate pe durata de viabilitate a catedrei**;

- **4 februarie 2022**, ISJ Ilfov **emite şi comunică deciziile** de **întregire a normei didactice**, începând cu data de 1 septembrie 2022.

**G. Cerinţe specifice etapei de întregire a normei didactice**

- Se **completează** macheta: **IF\_INTREGIRE\_2022.xlsx** referitoare la cererile de întregire a normei didactice (toți solicitanții: atât cei care au primit **acord** cât și cei care au primit **refuz**);

- Se **tipăreşte** din machetă documentul referitor la soluționarea cererilor de întregire a normei didactice; directorul semnează documentul, înregistrat la unitatea şcolară şi îl trimite la ISJ Ilfov/Resurse Umane;

-Macheta IF\_INTREGIRE\_2022.xlsx, completată, se transmite prin email, în perioada 21-25 ianuarie 2022, respectiv 21-27 ianuarie 2022, la adresa *resurse.umane@isjilfov.ro* *și* *secretariat@isjilfov.ro* *(editabil și scanat- asumat prin semnătură)*;

- Directorii **transmit dosarul** fiecărui candidat la ISJ Ilfov/Resurse Umane; se trimit atât dosarele **aprobate** cât şi cele **respinse**.

- Dosarul fiecărui candidat conține următoarele documente:

o *copia deciziei de repartizare pe catedră ca* ***titular*** *sau ca* ***angajat*** *pe durata de viabilitate a catedrei, emisă de I.S.J. Ilfov;*

o *copie după cartea de identitate a solicitantului;*

o copie după actele de studii ale solicitantului;

o cererea prin care se solicită eliberarea deciziei de întregire a normei didactice;

o copia procesului-verbal încheiat în şedinţa consiliului de administraţie al unităţii în care s-a analizat și s-a aprobat/respins cererea de întregire a normei didactice.

**INSPECTOR ŞCOLAR GENERAL,**

**PROF. Adriana STOICA**

**INSPECTOR ŞCOLAR GENERAL ADJUNCT,**

**PROF. dr. Ion DOGARU**

INSPECTORI PENTRU MANAGEMENTUL RESURSELOR UMANE,

PROF. Mariana GRASU; PROF. Gheorghe STANCU